આ કેસમાં ખટલાનો સામનો કરી રહેલ ચાર્ટર્ડ એકાઉન્ટન્ટ અમિતને તમામ આક્ષેપોમાંથી નિર્દોષ જાહેર કરવામાં આવ્યા છે. અત્રે ઉલ્લેખનીય છે કે કોલસા કૌભાંડ પૂર્વ વડા પ્રધાન મનમોહનસિંહના વડપણ હેઠળ યુપીએ સરકાર દરમિયાન થયું હતું. કોમ્પ્ટ્રોલર અેન્ડ ઓડિટર જનરલે (કેગ) માર્ચ-૨૦૧૨માં પોતાના ડ્રાફ્ટ રિપોર્ટમાં ૨૦૦૪થી ૨૦૦૯ના સમયગાળા દરમિયાન કોલસા બ્લોકની ફાળ‍વણી ખોટી રીતે કરવામાં આવી હોવાનો સરકાર પર આરોપ મૂક્યો ત્યારે રૂ. ૧.૮૬ લાખ કરોડના કોલગેટ કૌભાંડનો પર્દાફાશ થયો હતો. કેગના આખરી રિપોર્ટ અનુસાર આ કૌભાંડથી સરકારી તિજોરીને રૂ. ૧ લાખ કરોડ કરતાં વધુ નુકસાન થયું હતું અને કંપનીઓને જંગી નફો થયો હતો.